OzLabs/hebrew-wiki-articles huggingface dataset:
ארה (קרחונים)

אובראר משמאל ואונטראר מימין]]
קרחוני ארה (Aargletschers) הם קבוצת קרחונים המהווה את מקורות נהר הארה במזרח רכס האלפים הברניים ברמת ברן בקנטון ברן בשווייץ.

קרחוני ארה מורכבים משתי קבוצות קרחונים מרכזיות:

* קרחון אונטראר (בגרמנית "הקרחון התחתון") - מורכב מהמפגש בין קרחון לאוטראר וקרחון פינסטראר שבין ההרים לאוטרארהורן ופינסטרארהורן, ומשם זורם לאגם גרימזל.

* קרחון אובראר (בגרמנית "הקרחון העליון") - נמצא בין הר האוברארהורן ואגם אובראר.

מספר מדענים שווייצרים ביניהם האחים הוגי ולואי אגאסי בנו בשנת 1841 תחנת מחקר על הקרחון ומדדו את קצב הזרימה של הקרחונים באזור.

==קישורים חיצוניים==

קטגוריה:האלפים הברניים: קרחונים
קטגוריה:יונגפראו-אלטש-ביטשהורן
קטגוריה:ברן (קנטון): קרחונים
מטנברג

מטנברג (Mettenberg או Mättenberg) הוא הר ברכס האלפים הברניים המתנשא לגובה של 3,104 מטר מעל פני הים, וממוקם בקנטון ברן בשווייץ.

==גאוגרפיה==
המטנברג ממוקם בצפון-מזרח הרכס המרכזי של האלפים הברניים, בין ההרים אייגר והוטרהורן ומעל העיירה גרינדלוולד ברמת ברן שבקנטון ברן בשווייץ.

בהר מתחיל רכס נוסף החוצה את הרכס המרכזי לרוחבו דרך ההרים קליינס שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהורנר, שם מסתיים הרכס בקרחון פינסטראר.

==קישורים חיצוניים==

* [http://www.hikr.org/dir/Mättenberg_3487/ מטנברג באתר Hikr]

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
לאוטראר (קרחון)

קרחון לאוטראר (בגרמנית: Lauteraargletscher) הוא קרחון יבשתי וזרוע של קרחון אונטראר המהווה חלק מקרחוני ארה המהווים את מקורות נהר הארה ברכס האלפים הברניים בקנטון ברן בשווייץ.

אורך הקרחון הוא 9 קילומטר ורוחבו קילומטר אחד ובסך הכל מכסה הקרחון שטח של 9 קמ"ר.

הקרחון מתחיל בשיפועו המזרחי של ההר לאוטרארהורן בגובה של 3,100 מטר מעל פני הים, בין ההרים שרקהורן וברגלישטוק וממשיך מדרום להר האוויגשנייהורן המפריד בינו לבין קרחון גאולי, ועד להר ההינדרשטוק שם הוא חובר לקרחון פינסטראר בגובה של 2,400 מטר, ומשם הם זורמים יחדיו ונשפכים לאגם גרימזל בגובה של 1,880 מטר.

==ראו גם==
* לאוטרארהורן
* קרחוני ארה
* קרחון אונטראר

==קישורים חיצוניים==

* [http://map.geo.admin.ch/?zoom=7&X=159612.75&Y=655181.70&layers_indices=4&selectedNode=node_ch.swisstopo.hiks-siegfried1&lang=de&topic=ech&bgLayer=ch.swisstopo.pixelkarte-farbe&layers_timestamp=&layers=ch.swisstopo.hiks-siegfried קרחון לאוטראר באטלס הטופוגרפי של שווייץ]

קטגוריה:האלפים הברניים: קרחונים
קטגוריה:יונגפראו-אלטש-ביטשהורן
קטגוריה:ברן (קנטון): קרחונים
ארנון בן עמי

ארנון בן עמי (נולד ב-1949) הוא קצין צה"ל בדימוס בדרגת תת-אלוף, כיהן כמפקד עוצבת כדור האש, מפקד עוצבת כידון ומפקד עורף בפיקוד המרכז. עמד בראש אגף משק לשעת חירום במשרד הביטחון.

==ביוגרפיה==
בן עמי נולד ברמת גן. הוא בוגר בית הספר הריאלי מחזור מ"ז והפנימייה הצבאית לפיקוד בחיפה מחזור י"ב 1966. התגייס לצה"ל באוגוסט 1966 ושירת בחיל התותחנים. שימש מ"כ בבסיס הטירונים של החיל. במלחמת ששת הימים סופח כמשנה טכני לגדוד מילואים 344 ולחם עמו בקרבות באזור ירושלים בהן סיפק הגדוד סיוע ארטילרי לחטיבת הראל. לאחר קורס קצינים הדריך בקורס ושירת בגדוד 334 במלחמת ההתשה. ב-1971 השתחרר ונסע ללימודים בארצות הברית. בפרוץ מלחמת יום הכיפורים שב לישראל. הוא הצטרף כקצין קישור ארטילרי לגדוד 74 של חטיבה 188 שלחמה בקרבות הבלימה והתקפת הנגד הישראלית ברמת הגולן, במהלך המלחמה נפצע אך המשיך למלא את תפקידו, הוא עוטר לאחר המלחמה בצל"ש הרמטכ"ל. בן עמי שב לארצות הברית וסיים תואר שני במנהל עסקים. 

ב-1976 התגייס שוב לשירות הקבע בצה"ל. שימש מפקד מדור אימון יחידות בביסל"ת, סגן מפקד גדוד 411, קצין אג"ם במפקדת התותחנים של פיקוד המרכז, וב-1979 מונה למפקד גדוד 402. בתפקידו הבא שימש סגן מפקד ביסל"ת ונשלח לקורס ארטילריה מתקדם בארצות הברית. 

במלחמת לבנון הראשונה שימש מפקד האיכון של אוגדה 91 ושל אוגדה 96, אוגדת צנחנים בפיקודו של עמוס ירון ובמהלך המלחמה מונה למפקד הסיוע האוגדתי. ביולי 1983 מונה למפקד עוצבת כידון ושירת בתפקיד עד יציאת האגד מלבנון ביולי 1985. בשנת 1987 מונה למפקד שבטה עד שנת 1989. במקביל הוא למד במכללה לביטחון לאומי. בשנים 1989 עד 1992 שימש מפקד עורף פיקוד המרכז וראש מטה פיקוד העורף בעת הקמתו. בתפקידו הבא שימש ראש משלחת צה"ל ומשרד הביטחון בסינגפור. השתחרר ב-1996.

לאחר שחרורו כיהן במשך כ-10 שנים, עד תחילת 2008, כראש אגף משק לשעת חירום במשרד הביטחון. במהלך 2003 שימש כממלא מקום של נציב קבילות החיילים במשך כחודשיים.

נשוי ואב לשני בנים.

==קישורים חיצוניים==

* 
* 
* [https://beithatothan.org.il/חדשות-חיל-התותחנים/הרומן-שלי-עם-בן-עמי/ הרומן שלי עם בן עמי], אתר חיל התותחנים

==הערות שוליים==

קטגוריה:מפקדי עוצבת כדור האש
קטגוריה:מפקדי אגד ארטילרי 209
קטגוריה:חיילי פיקוד העורף
קטגוריה:ראשי אגפים במשרד הביטחון
קטגוריה:מעוטרי צל"ש הרמטכ"ל במלחמת יום הכיפורים
קטגוריה:חיילי חיל התותחנים במלחמת ששת הימים
קטגוריה:בוגרי הפנימייה הצבאית לפיקוד חיפה
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:מפקדי תותחנים פיקוד המרכז
קטגוריה:ראשי מטה פיקוד העורף
קטגוריה:נספחים צבאיים ישראלים בסינגפור
קטגוריה:ישראלים שנולדו ב-1949
קטגוריה:חיילי חיל התותחנים במלחמת יום הכיפורים
קטגוריה:חיילי חיל התותחנים במלחמת לבנון הראשונה
דוד סמואל

דוד הרברט סמואל (באנגלית: David Herbert Samuel; 8 ביולי 1922, ירושלים – 8 באוקטובר 2014) היה מדען ומחנך ישראלי, פרופסור לכימיה פיזיקלית במכון ויצמן למדע, חוקר איזוטופים ואחר כך חוקר זיכרון. בעל תואר האצולה "ויקונט סמואל השלישי" מ-1978 וחבר בית הלורדים של הממלכה המאוחדת בשנים 1978–1999.

סמואל נולד במתחם אוגוסטה ויקטוריה בירושלים, בנם של הדסה ואדווין סמואל . סבו מצד אביו היה הרברט סמואל, הנציב העליון בארץ ישראל וסבו מצד אמו היה הבלשן והמילונאי יהודה גור.
 
במלחמת העולם השנייה שירת בצבא הבריטי בחיל התותחנים, השתתף בלחימה בדרום מזרח אסיה ומונה למושל הצבאי של האי סומטרה. ב-1948 שב לישראל והתגייס לחיל המדע. הוא נשלח למכון ויצמן למדע והחל בדוקטורט שלו בתחום חקר מנגנון של תגובה כימית בשינויי מולקולות. כיהן כראש המחלקה לכימיה במכון ויצמן, דיקן הפקולטה לכימיה והקים את המחלקה לחקר המוח. 

לאחר פרישתו ממכון ויצמן כיהן כנשיא שנקר - בית ספר גבוה להנדסה ולעיצוב. 

סמואל היה נשוי חמש פעמים ואב לשתי בנות.

==קישורים חיצוניים==
* 
* 
* 

קטגוריה:סגל מכון ויצמן למדע: כימיה
קטגוריה:סגל מכללת שנקר
קטגוריה:בעלי תואר דוקטור ממכון ויצמן למדע
קטגוריה:כימאים ישראלים
קטגוריה:ויקונטים בריטים
קטגוריה:אבירים בריטים
קטגוריה:אצולה יהודית בריטית
קטגוריה:כימאים פיזיקליים
קטגוריה:משפחות סמואל-מונטגיו
קטגוריה:נשיאי מכללות בישראל
קטגוריה:ישראלים שנולדו ב-1922
קטגוריה:ישראלים שנפטרו ב-2014
פיירבנקס

פיירבנקס (באנגלית: Fairbanks) היא עיר במדינת אלסקה שבארצות הברית. פיירבנקס היא העיר השנייה בגודלה מבחינת אוכלוסייה באלסקה. על פי נתוני לשכת מפקד האוכלוסין של ארצות הברית, אוכלוסיית העיר מונה 32,515 תושבים נכון לשנת 2020. אזור המטרופולין של פיירבנקס, בו מתגוררים 100,605 תושבים (נכון ל-2020), נמצא כ-190 קילומטרים מהחוג הארקטי והוא אזור המטרופולין הצפוני ביותר בארצות הברית.

העיר נקראת על שם צ'ארלס וורן פיירבנקס, סגן הנשיא ה-26 של ארצות הברית.

==היסטוריה==
קפטן אי. טי. ברנט ייסד את פיירבנקס באוגוסט 1901. במהלך דרכו להקים סניף מסחר בעיר טנאקרוס שבאלסקה, ספינת הקיטור שבה נסע התקלקלה לאחר ניסיון ניווט במים רדודים. עשן שיצא מהמנועים משך מחפשי זהב שהיו באזור לספינה, שם פגשו את ברנט, מחפשי הזהב שכנעו את ברנט להקים את סניף המסחר שם. מאוחר יותר העיר נקראה על שמו של צ'ארלס וורן פיירבנקס, סנטור רפובליקני מאינדיאנה שמאוחר יותר גם היה סגן נשיא ארצות הברית ה-26 ושירת בתפקיד זה בקדנציה השנייה של תאודור רוזוולט.

פיירבנקס סבלה בששת העשורים הראשונים להיווסדה ממספר שיטפונות, החל מגשמים כבדים שגרמו להצפות ועד לגשמים עזים וגושי קרח במהלך האביב. הגשר הראשון שחצה את נהר צ'נה היה מבנה עץ שנבנה בשנת 1904. ב-14 באוגוסט 1967, לאחר גשמי שיא חסרי תקדים, נהר צ'נה החל לעלות על גדותיו והציף כמעט את כל העיר בן לילה. תוצאות האסון הובילו בסופו של דבר ליצירת פרויקט בקרה ולבניית סכר מוס קריק בנהרות צ'נה.

==דמוגרפיה==
על פי מפקד האוכלוסין של ארצות הברית, נכון לשנת 2000 היו בעיר 30,224 תושבים ו-11,075 משקי בית. 66.67% מהתושבים הם לבנים, 11.15% אפרו-אמריקאים, 9.91% אינדיאנים, 2.72% אסיאתים ו-2.45% מגזע אחר ו-6.57% משני גזעים או יותר.

ההכנסה החציונית למשק בית בעיר הייתה $40,577 וההכנסה החציונית למשפחה הייתה $46,785. ההכנסה החציונית לגברים הייתה $30,539 לעומת $26,577 לנשים. ההכנסה לנפש הייתה $19,814. בערך 7.4% מהמשפחות ו-10.5% מהאוכלוסייה היו מתחת לקו העוני, מהם 11.6% מתחת לגיל 18 ו-7.0% מגיל 65 ומעלה.

== גאוגרפיה ==
העיר ממוקמת על החוף הצפוני והדרומי של נהר צ'נה (Chena River), בקרבת המפגש של הנהר עם נהר הטאנאנה (Tanana River), אשר נשפך לנהר יוקון כעבור כ-200 ק"מ. פיירבנקס משתרעת על שטח של כ-84.6 קילומטרים רבועים, מתוכם 82.5 קמ"ר שטחים יבשתיים ו-2.1 קמ"ר שטחי מים. העיר נמצאת 136 מטרים מעל פני הים.

===אקלים===
הטמפרטורות הממוצעות בחורף נעות בין 26− ל-32− מעלות צלזיוס, טמפרטורות קיצוניות נעות בין 51- ל-59− °C. בקיץ, הטמפרטורות בדרך כלל נעות בין 10 ל-21 °C. בין השנים 1994 ל-2009 נמדדה בעיר טמפרטורה של 32 °C. ב-28 ביולי 1919, נמדדו בעיר 37 °C, הטמפרטורה הגבוהה ביותר שנמדדה בעיר מאז החלו המדידות. השנה החמה ביותר בפיירבנקס נמדדה ב-1981, כאשר ממוצע הטמפרטורות השנתי היה 0.0 °C. השנה הקרה ביותר הייתה ב-1956 עם ממוצע טמפרטורות שנתי של −5.9 °C. פנורמת חורף בפיירבנקס

== ספורט ==
ה"יוקון קווסט" (The Yukon Quest) הוא מרוץ כלבי מזחלות למרחק של כ-1000 מייל (1,600 ק"מ) הנערך בחודש פברואר בין הערים פיירבנקס שבאלסקה לווייטהורס שבטריטוריית יוקון הסמוכה בקנדה. בשנים זוגיות מתחיל המירוץ בפיירבנקס ובשנים אי־זוגיות בווייטהורס. המירוץ נערך משנת 1984 בכל חורף.

==ערים תאומות==
* 
* 
* 
* 
* 
* 
* 
* 
* 
* 

==קישורים חיצוניים==

* 
* [https://web.archive.org/web/20100805003731/http://www.ci.fairbanks.ak.us/ אתר האינטרנט של פיירבנקס]
* 

==הערות שוליים==

קטגוריה:אלסקה: ערים
קטגוריה:יישובים שהוקמו ב-1903
סלוביצה

פסל הוקרה לתורמי ויקיפדיה (תמונת תקריב). למרגלות הפסל נקבעו לוחיות הסבר.]]
סְלוּבִּיצֶה (בפולנית: Słubice בגרמנית: Slowakei) היא עיר גבול במערב פולין. העיר שוכנת על הגדה המזרחית של נהר האודר, ובגדה המערבית שלו נמצאת העיר הגרמנית פרנקפורט על האודר.

== היסטוריה ==
בשנת 2011 התגוררו בעיר כ-18,000 תושבים. העיר היא בירת מחוז סלוביצה והמושב המנהלי של גמינת סלוביצה.

היישוב נוסד במאה ה-12, כחלק מפרנקפורט על האודר, והיה במעמד זה עד לסיום מלחמת העולם השנייה. לאחר המלחמה נקבע הגבול בין גרמניה לפולין לאורך נהר האודר, וכך הופרד החלק המזרחי של העיר משאר פרנקפורט והפך לעיר הפולנית סלוביצה. כיום יש יחסי ידידות בין פרנקפורט לסלוביצה, ושתי הערים מפעילות יחד פרויקטים ומתקנים משותפים, כגון מתקן לטיהור שפכים.

באוקטובר 2014 נחנך באחת מכיכרות העיר (Plac Frankfurcki) פסל הוקרה לתורמי ויקיפדיה.

==ערים תאומות==
* 
* 
* 
* 
* 
* 

== קישורים חיצוניים ==

* 
* 

==הערות שוליים==

קטגוריה:לובוש (פרובינציה): ערים
קטגוריה:ערים גרמניות לשעבר
לפנים מן החומה

לפנים מן החומה הוא קובץ של ארבעה סיפורים מאת ש"י עגנון, שיצא לאור בהוצאת שוקן בשנת 1976, כחמש שנים לאחר פטירתו של עגנון. ככל ספריו של עגנון שיצאו לאור לאחר פטירתו, גם ספר זה הובא לדפוס בידי בתו, אמונה ירון.

בקובץ נכללים ארבעה סיפורים: 
* לפנים מן החומה: נובלה המתארת טיול רגלי של המספר עם ידידתו לאה בעיר העתיקה של ירושלים. ירון ציינה שהסיפור, שנכתב בתחילת שנות ה-60 ואותו הביאה מכתב יד שנמצא בעזבונו של עגנון, "נכתב לפני שחרור העיר העתיקה, בשנים שלא הייתה לנו דריסת רגל לפנים מן החומה". במהלך הטיול מתאר המספר טיול שערך ביפו שלפני מלחמת העולם הראשונה. בסוף הסיפור מפרש אותו המספר כחלום.
* כיסוי הדם או בד בבד: גם סיפור זה נכתב בתחילת שנות ה-60 והובא מכתב יד שנמצא בעזבונו של עגנון.
* הדום וכסא: נובלה שהיא הסיפור הארוך שבקובץ, ובו "עושה עגנון ניסיון נועז ליצירת מיתולוגיה אישית על הופעתו בעולם ועל מה שקדם להיוולדו". חלקיו הראשונים של הסיפור פורסמו בהמשכים החל משנת 1958, והמשכו הובא על ידי אמונה ירון מכתב יד שנמצא בעזבונו של עגנון.
* לאחר הסעודה: סיפור קצר שהוא עלילה סמלית על יציאתו של המספר מן העולם. הסיפור נדפס לראשונה בשנת 1963 בכתב העת "מולד", ולאחר פטירתו של עגנון נדפס שוב בעיתון "הארץ".

==קישורים חיצוניים==
* [http://www.schocken.co.il/?CategoryID=162&ArticleID=191 לפנים מן החומה], באתר של הוצאת שוקן
* , 
* 

==הערות שוליים==

קטגוריה:כתבי ש"י עגנון
קטגוריה:יצירות שהתפרסמו לאחר מות מחבריהן
קטגוריה:ספרי הוצאת שוקן
פטרולול פלוישט

מועדון הכדורגל פטרולול פלוישט (ברומנית: Fotbal Club Petrolul Ploiești) הוא מועדון כדורגל רומני מהעיר פלוישט, המשחק בליגת העל הרומנית. לזכות המועדון 4 אליפויות ו-3 גביעים.

==היסטוריה==
המועדון נוסד בשנת 1924 תחת השם "יובנטוס בוקרשט", לאחר איחוד בין רומקויט בוקרשט וטריומף בוקרשט. במהלך השנים שמו של המועדון השתנה מספר פעמים לפלאקרה, קומפטרול, פרטיזנול ופטרולול. בשנת 1952 עבר המועדון לעיר פלוישט תחת השם "פלאקרה פלוישט". בשנת 1957 השתנה השם ל"פטרולול פלוישט". בשנת 1992 השתנה השם שוב ל"פ.צ. פלוישט", ולאחר שנה המועדון חזר לשמו הקודם שנשאר עד היום.

בקיץ 2016 הכריז המועדון על פשיטת רגל, ולאחר מכן הוקם מחדש בליגה הרביעית ברומניה. בתום עונת 2017/2018 חזרה הקבוצה לליגה השנייה.

==תארים והישגים== 
*אליפויות: (4)
**1965/1966, 1958/1959, 1957/1958, 1929/1930

*הגביע הרומני: (3)
**1962/1963, 1994/1995, 2012/2013

*הסופר קאפ הרומני:
**סגנויות (2): 1994/1995, 2012/2013

==קישורים חיצוניים==

* 

קטגוריה:קבוצות כדורגל רומניות
קטגוריה:קבוצות כדורגל שהוקמו ב-1924
יוסף פליישמן

יוסף פליישמן (נולד ב-1947) הוא פרופסור אמריטוס במחלקה לתנ"ך באוניברסיטת בר-אילן, המתמחה במשפט השוואתי ובהיסטוריה של משפט עולם המקרא.

==ביוגרפיה==
נולד בבודפשט בירת הונגריה. בגיל 4 עלה לישראל בעלייה ההמונית עם הוריו ואחיו. בשנת 1961 החל ללמוד בישיבה התיכונית "בני עקיבא רעננה". בשנת 1965 החל ללמוד בישיבת מרכז הרב. את לימודיו האקדמיים עשה באוניברסיטת בר-אילן. בשנת 1973 קיבל תואר ראשון במקרא ובהיסטוריה כללית, בשנת 1978 קיבל תואר שני במקרא במסלול האשורולוגי ובשנת 1985 קיבל תואר דוקטור במקרא במסלול האשורולוגי. בין השנים 1982–1980 למד באוניברסיטת לונדון. בשנים 1987–1986 המשיך בלימודי פוסט-דוקטורט באוניברסיטה העברית ובאוניברסיטת תל אביב. כיום מתגורר פליישמן בפתח תקווה.

===פעילות אקדמית===
משנת 1975 מרצה פליישמן באוניברסיטת בר-אילן.

בשנת 1982 התמנה לראש מחלקת מו"פ – ראש צוות חדשנות פדגוגית במכללת לוינסקי לחינוך. ב-2002 התמנה לראש מחלקה ויו"ר המועצה האקדמית העליונה במכללת גבעת וושינגטון. שם גם ניהל את תוכנית M.Ed. בתנ"ך. 
בשנת 2010 התמנה לפרופסור מן המניין במחלקה לתנ"ך באוניברסיטת בר-אילן. הוא בעל הקתדרה על שם הרב ד"ר אשר וייזר.
בשנת 2012 התמנה חבר סנט האוניברסיטה והמועצה האקדמית העליונה של האוניברסיטה, ומכהן גם כיו"ר בוועדות הסנט.

חבר מערכת בכתבי העת: "Zeitschrift fuer Altorientalische und Biblische Rechtsgeschichte" ו"Jewish Law Association Studies".

==ספרים ומאמרים==
פרופסור פליישמן פרסם שני ספרים מדעיים בתחום ההיסטוריה של משפט המשפחה במזרח הקדום ובמקרא: הורה וילד במזרח הקדום והמקרא, הוצאת מאגנס, אוניברסיטת עברית, ירושלים, 1999 (340 עמודים) (עברית) יחסי אב-בת בחוק המקראי: CDL לחץ, הוצאת אוניברסיטת מרילנד, Bethesda, מרילנד, 2011. 
ערך ארבעה ספרים מדעיים בתחום חקר התנ"ך והמשפט העברי:
# XVIII חוק איגוד מדעי יהדות 2008. ד צ'ארלס פרסומים 
# יחסי הגומלין בין השופט והחברה בעולם העתיק. מארב, 2005, לחץ אקדמי המערבי (רכז) 
# כאשר מסתכלים על המזרח הקדום והתנ"ך דרך אותן עיניים, מחווה לפרופ 'א' Skaist, CDL לעיתונות (עם ד"ר ק 'אברהם) לחץ CDL, הוצאת אוניברסיטת מרילנד, Bethesda, מרילנד, 2012. 
# נפח בר-אילן הכנס 18 (יהודי חוק האגודה ללימודים), 2008
בנוסף פרסם 60 מאמרים מדעיים שפיטים בתחום חקר משפטי המזרח הקדום, המשפט המקראי והמשפט העברי.

==משפחתו==
הוריו הם פרי (יעקב) ואדית (טובה) פליישמן. נשוי לתחיה (לבית ליברמן) ואב לארבעה. נעמה, בתו השנייה בעלת דוקטורט במשפטים.

==קישורים חיצוניים==
* [https://www.facebook.com/people/%D7%99%D7%95%D7%A1%D7%A3-%D7%A4%D7%9C%D7%99%D7%99%D7%A9%D7%9E%D7%9F/100004069914590 בפייסבוק]
* [http://www.daat.ac.il/daat/tanach/tora/flieshman.html פרופסור יוסף פליישמן: באתר "דעת"]
* [http://mikranet.cet.ac.il/pages/sub.asp?author=1975 פרופסור יוסף פליישמן: הכרה בילדים במקרא]

==הערות שוליים==

קטגוריה:סגל אוניברסיטת בר-אילן: תנ"ך
קטגוריה:חוקרי מקרא ישראלים
קטגוריה:חוקרי משפט ישראלים
קטגוריה:חוקרי משפט עברי
קטגוריה:בוגרי ישיבת בני עקיבא רעננה
קטגוריה:בוגרי ישיבת מרכז הרב
קטגוריה:ישראלים ילידי הונגריה
קטגוריה:עולים בשנות ה-1950
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1947
הרומן

הרומן (באנגלית: The Affair) היא סדרת דרמה המשכית אמריקאית ששודרה בשנים 2014 עד 2019 ברשת הכבלים שואוטיים. הסדרה נוצרה על ידי שרה טרים וחגי לוי ומככבים בה דומיניק וסט, רות וילסון, מאורה טירני וג'ושוע ג'קסון.

בישראל שודרה הסדרה בחברת הכבלים HOT, תחילה בערוץ HOT3 ומאוחר יותר בערוץ HOT Plus.

העונה השנייה של הסדרה עלתה לשידור בארצות הברית ב-4 באוקטובר 2015. ב-9 בדצמבר באותה שנה, חודשה הסדרה לעונה שלישית, אשר עלתה לשידור ב-20 בנובמבר 2016.

ב-9 בינואר 2017 חודשה הסדרה לעונה הרביעית, אשר עלתה לשידור ב-17 ביוני 2018.

ב-26 ביולי 2018 חידשה רשת "שואוטיים" את הסדרה לעונה חמישית ואחרונה, אשר עלתה לשידור ב-25 באוגוסט 2019. עונה זו כוללת 11 פרקים ובה מספר שינויים בצוות השחקנים וחלקה מתרחשת 30 שנה לאחר אירועי העונה הרביעית, בהשתתפות אנה פקווין בתפקיד ג'ואני לוקהרט בבגרותה.

== סקירת סדרה ==

==עלילה==
הסדרה בנויה כרשומון של פלאשבקים של הדמויות המרכזיות בסדרה, מתוך חקירת משטרה, על ידי הבלש ג'פריז, של פשע שטרם ידועה לצופים מהותו. כל פרק בסדרה מורכב משני חלקים: חלק שבו העלילה מסופרת מנקודת המבט של נואה סולווי, מורה נשוי ואב לארבעה המתגורר בברוקלין, שמתקשה בכתיבת ספרו השני, וחלק שבו העלילה מסופרת מנקודת מבטה של אליסון לוקהארט, מלצרית נשואה המתגוררת במונטוק שבלונג איילנד, שבנה היחיד נפטר בגיל ארבע (מותו מעיב על חייה של אליסון לאורך הסדרה). במידה ניכרת כל אחד מהשניים מספר אותה עלילה, אך לא רק נקודת המבט שונה, אלא יש הבדלים, לעיתים משמעותיים, בפרטים העובדתיים.

===עונה ראשונה===
נואה ואליסון נפגשים במהלך חופשת קיץ משפחתית של משפחת סולווי בלונג איילנד, שם מתארחת המשפחה בבית הוריה של האם, הלן (אשתו של נואה). ניצתת ביניהם תשוקה עזה, בלתי מוסברת, הגורמת לכל אחד מהם לבגוד בבן זוגו. לאחר שהסובבים אותם מגלים את דבר הבגידה, כל אחד מהשניים מתוודה על הבגידה באוזני בן זוגו ומנסה לשקם את נישואיו, אך התשוקה גוברת, והשניים חוזרים להתראות. כאשר הלן מגלה שגם בביתם נואה שכב עם אליסון, היא מגרשת אותו מהבית.

נואה והלן מגלים שבתם הבכורה, ויטני בת ה-16, הרתה לסקוטי לוקהארט, גיסה של אליסון, שאותו פגשה בחופשת הקיץ. הדבר מעורר זעם רב של נואה כלפי סקוטי.

בפרק סיום העונה הראשונה מתברר לצופים מה שנרמז בפרקים הקודמים – הפשע שאותו חוקר הבלש ג'פריז הוא מותו של סקוטי לוקהארט. נואה, שבשלב מתקדם של העלילה חי באושר ובעושר עם אליסון, נעצר כחשוד ברצח.

==שחקנים ודמויות ראשיות==
*דומיניק וסט – נואה סלאווי
*רות וילסון (עונות 1–4) – אליסון לוקהארט
*מאורה טיירני – הלן סלאווי, רעייתו של נואה
*ג'ושוע ג'קסון (עונות 1–4) – קול לוקהארט, בעלה של אליסון

==פרסים==
הסדרה זכתה בפרס גלובוס זהב לשנת 2014 לסדרת הדרמה הטובה ביותר והשחקנית הטובה ביותר (רות וילסון). מאורה טירני זכתה בפרס גלובוס הזהב לשחקנית המשנה הטובה ביותר בסדרת דרמה לשנת 2015.

==קישורים חיצוניים==

* נטע אלכסנדר, [https://web.archive.org/web/20141116141600/http://blogs.haaretz.co.il/netalexander/2295/ מ"הרומן" לאתי הילסום: שיחה עם חגי לוי], באתר "הארץ", 13 בנובמבר 2014
ביקורות עם תחילת הקרנתה של הסדרה:
*
*
*
*
*
*
*
ביקורות עם סיום העונה הראשונה:
* 
* 
ביקורות עם תחילת העונה השנייה:
* 
* 

==הערות שוליים==

קטגוריה:סדרות דרמה המשכיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:שואוטיים
קטגוריה:זוכי פרס גלובוס הזהב: סדרות
קטגוריה:סדרות עם עלילה לא ליניארית
ארגוטליס

ארגוטליס (ביוונית: ΠΑΕ Εργοτέλης) היא קבוצת כדורגל יוונית, המייצגת את העיר הרקליון. הקבוצה משחקת בליגת המשנה היוונית.

הקבוצה נוסדה בשנת 1929. לקבוצה תואר אחד כאשר זכתה בגביע החובבים בשנת . אחרי שנים בליגות הנמוכות, בשנת עלה המועדון לראשונה בתולדותיו לליגת העל היוונית וירדה ממנה לאחר עונת 2012.

==קישורים חיצוניים==

* 

*
קטגוריה:קבוצות כדורגל יווניות
קטגוריה:קבוצות כדורגל שהוקמו ב-1929
קטגוריה:הרקליון: ספורט
אוויאן (כדורגל)

אוויאן טונון גאייאר (בצרפתית: Évian Thonon Gaillard Football Club) הוא מועדון כדורגל צרפתי ממחוז סבואה עילית אשר מארח את משחקיו הביתיים בפארק דה ספור שבעיר אנסי. המועדון קרוי על שם הערים אוויאן ותונון שלחוף אגם ז'נבה וגאייאר שליד ז'נבה. המועדון הוקם בשנת 2007.

בעונת 2010/2011 העפילה הקבוצה לראשונה לליגת העל הצרפתית. בעונת 2012/2013 העפילה לגמר הגביע הצרפתי והפסידה לקבוצת בורדו.

נכון לעונת 2021/2022 הקבוצה משחקת בליגה הלאומית השלישית שהיא הליגה החמישית בחשיבותה במבנה ליגות הכדורגל בצרפת.

==קישורים חיצוניים==

* 

אוויאן
קטגוריה:קבוצות כדורגל שהוקמו ב-2007
ניקולאוס קארליס

ניקולאוס קארליס (ביוונית: Νικόλαος Καρέλης; נולד ב-24 בפברואר 1992) הוא כדורגלן יווני המשחק בעמדת החלוץ בפאנטוליקוס.

==קריירת מועדונים==
קארליס התחיל את הקריירה שלו במחלקת הנוער של ארגוטליס, ב-20 באפריל 2008, ערך את הופעת הבכורה שלו בניצחון 0-2 נגד סקודה קסנתי, ובכך הפך לשחקן הצעיר ביותר שמשחק במועדון בליגה הבכירה. קארליס יצא להתרשמות במדי ארסנל ועזר לה לזכות בטורניר בו השתתפה, אך בסופו של דבר לא הצטרף לתותחנים. בארגוטליס הרבה לשחק בעיקר במחלקת הנוער, ובקיץ הוא חתם באמקאר פרם הרוסית. ב-20 ביולי 2013 חתם בפנאתינאיקוס על חוזה לשלוש אחרי שלא זכה לדקות משחק ברוסיה. ב-18 באוגוסט 2013 הוא ערך את הופעת הבכורה שלו בניצחון 0-2 נגד פאנטוליקוס וב-24 בנובמבר 2013, הוא הבקיע את צמד הבכורה שלו בניצחון 1-3 נגד פאס יואנינה. ב-26 באפריל 2014, הוא הבקיע את השער השלישי בניצחון 1-4 נגד פאוק סלוניקי בגמר הגביע היווני.

בינואר 2016 עבר לגנק מליגת העל הבלגית וכבר בהופעת הבכורה בליגה נגד זולטה ורכם כבש שער ניצחון דקות ספורות לפני סוף המשחק.

בקיץ , קארליס הושאל לפאוק סלוניקי.

ב-22 באוגוסט 2019 חתם בברנטפורד.

ב-8 באוקטובר 2020, חתם בדן האג מליגת העל ההולנדית.

ב-31 בינואר 2021, קארליס חתם בפאנטוליקוס מליגת העל היוונית.

==קריירה בינלאומית==
קארליס ערך את הופעת הבכורה שלו בנבחרת הצעירה של יוון ב-14 בנובמבר 2011 בהפסד 1-0 נגד בוסניה והרצגובינה.

ב-11 באוקטובר 2014 ערך את הופעת הבכורה שלו בנבחרת הבוגרת בתיקו 1-1 נגד כאשר הוא כבש את שער השוויון שהיה גם שער הבכורה שלו בנבחרת.

==קישורים חיצוניים==

קטגוריה:כדורגלנים יוונים
קטגוריה:קשרי כדורגל יוונים
קטגוריה:חלוצי כדורגל יוונים
קטגוריה:הרקליון: כדורגלנים
קטגוריה:כדורגלני ארגוטליס
קטגוריה:כדורגלני אמקאר פרם
קטגוריה:כדורגלני פנאתינאיקוס
קטגוריה:כדורגלני ראסינג גנק
קטגוריה:כדורגלני פאוק סלוניקי
קטגוריה:כדורגלני ברנטפורד
קטגוריה:כדורגלני דן האג
קטגוריה:כדורגלני פאנטוליקוס
קטגוריה:כדורגלני נבחרת יוון
קטגוריה:ספורטאים זרים ברוסיה
קטגוריה:ספורטאים זרים בבלגיה
קטגוריה:ספורטאים יוונים באנגליה
קטגוריה:ספורטאים יוונים בהולנד
קטגוריה:יוונים שנולדו ב-1992
Reclassified

Reclassified (בעברית: סווג מחדש) היא המהדורה המחודשת לאלבום הבכורה של הראפרית האוסטרלית איגי אזליה, The New Classic. מהדורה זו יצאה לאור ב-24 בנובמבר 2014 דרך חברת התקליטים איילנד רקורדס. האלבום המחודש, שיצא לאור שבעה חודשים לאחר הוצאת אלבום הבכורה של אזליה, כולל חמישה שירים חדשים, ועוד שבעה שירים מהאלבום הקודם.

== רקע ==
ב-4 בספטמבר 2014 הודיעה אזליה כי היא מתכננת להוציא מהדורה מחודשת לאלבום הבכורה שלה, The New Classic. אזליה ציינה כי באלבום תתארח הזמרת הבריטית אלי גולדינג, ופרסמה הצצה לשיר "Beg For It", בהשתתפות הזמרת מו. באוקטובר פרסמה חברה של אזליה באינסטגרם שתי הצצות לשירים "Beg For It" ו-"Iggy SZN".

ב-23 באוקטובר 2014 יצא לאור השיר "Iggy SZN" כסינגל שיווקי.

== סינגלים ==
* "Beg for It" - יצא לאור ב-24 באוקטובר 2014 כסינגל הראשון מהאלבום. בשיר משתתפת הזמרת הדנית מו. את ההוק בשיר כתבה צ'רלי XCX, ששיתפה פעולה בעבר עם אזליה בשיר "Fancy".
* "Trouble" - יצא לאור כסינגל השני מהאלבום ב-24 בפברואר 2015. בשיר משתתפת הזמרת האמריקאית ג'ניפר הדסון.

== רשימת רצועות ==

== מיקומי שיא ==

== נתוני מכירות ==

==קישורים חיצוניים==

== הערות שוליים ==

קטגוריה:אלבומי איגי אזליה
קטגוריה:אלבומי הוצאה מחודשת
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומי זהב בממלכה המאוחדת
קטגוריה:אלבומי חברת איילנד רקורדס
יהודה נאות

שלט הנצחה ב"משעול גלובמן" לחלוצי הפרדסנות בפתח תקווה
יהודה נאות (גלובמן) (1924 – 1 בינואר 2024) היה איש צבא ישראלי, מפקד באצ"ל וקצין צה"ל בדרגת אלוף-משנה, כיהן כמפקד אגד ארטילרי 214 במלחמת ששת הימים וכמפקד עוצבת כידון. לאחר שחרורו כיהן כמבקר מערכת הביטחון וכמנכ"ל ויו"ר השקם.

==ביוגרפיה==
נאות נולד בפתח תקווה, בנם של יצחק-שלמה ונחמה גלובמן ונינו של מייסד המושבה יהושע שטמפפר מראשוני הפרדסנים בפתח תקווה. בגיל 15 הצטרף לתנועת בית"ר ובגיל 16 התנדב לאצ"ל. פעל תחת הכינוי "אביתגר", מילא בארגון תפקידי פיקוד בהם מפקד פתח תקווה ומפקד חיל הקרב (ח"ק) בירושלים. הוא השתתף בפעולות רבות, בהן היה, בין היתר, מפקד הפעולה נגד משרדי העלייה בירושלים בפברואר 1944, מפקד הפעולה להשתלטות על תחנת השידור ברמאללה במאי 1944, ומפקד פעולת פיצוץ מטה הבולשת הבריטית במגרש הרוסים ביולי 1944, פעולה בה נפצע מרסיס בחזהו. באוגוסט 1944 נעצר על ידי הבריטים, הושם במעצר בלטרון ובאוקטובר 1944 הוגלה למחנה מעצר באפריקה. ביוני 1946 היה בקבוצת הבורחים שנמלטה ממחנה אסמרה, אך נתפס והועבר לקניה. הוא שוחרר ושב לארץ ישראל רק ביולי 1948.

לאחר הקמת צה"ל הצטרף לחיל התותחנים והשתחרר מצה"ל ב-1950 בדרגת רב-סרן. בשנת 1955 שב לצה"ל, שירת כקצין המבצעים במפקדת קצין תותחנים ראשי. ב-1957 מונה למפקד גדוד 332, גדוד תותחנים מוצנח. בהמשך פיקד על גדוד 402. שימש מפקד התותחנים הפיקודי בפיקוד המרכז, קצין הדרכה וסגן קצין תותחנים ראשי ומפקד ביסל"ת. במלחמת ששת הימים שימש במינוי חירום מפקד אגד ארטילרי ומפקד הסיוע של אוגדה 31 שלחמה בחזית המצרית. ביולי 1968 מונה למפקדו הראשון של אגד ארטילרי 209, האגד הקבוע הראשון בחיל ופיקד עליו במשך כשנה.

נאות היה בוגר פו"ם, המכללה לביטחון לאומי והאקדמיה לארטילריה של צבא ארצות הברית בפורט סיל שבאוקלהומה.

לאחר שחרורו מונה בידי שר התחבורה עזר ויצמן, בינואר 1970, לראש אגף הרישוי במשרד התחבורה. בסוף שנת 1970 פרש מתפקידו באגף הרישוי, לאחר שעזר ויצמן עזב את המשרד. בשנים 1977 עד 1980 כיהן כמבקר מערכת הביטחון, כמינוי של עזר ויצמן. לאחר מכן שימש סגן מנכ"ל השק"ם, ועם פטירתו של המנכ"ל שימש כמנכ"ל בפועל. ביולי 1983 נתמנה למנכ"ל השק"ם בעקבות הצבעה חשאית בה גבר על יוחנן גור. באפריל 1984 עבר להיות יו"ר השקם.

נפטר ב-1 בינואר 2024.

==קישורים חיצוניים==
* [http://www.etzel.org.il/people/avitgar.htm יהודה גלובמן-נאות ("אביתגר")], אתר האצ"ל

==הערות שוליים==

קטגוריה:מנכ"לים יוצאי שירות קבע בצה"ל
קטגוריה:לוחמי האצ"ל
קטגוריה:בוגרי בית"ר
קטגוריה:גולי אפריקה
קטגוריה:מפקדי אגד ארטילרי 209
קטגוריה:מפקדי עוצבת אשדות
קטגוריה:מפקדי בית הספר לתותחנות שדה
קטגוריה:מנכ"לים ישראלים
קטגוריה:עובדי משרד התחבורה
קטגוריה:מבקרי מערכת הביטחון
קטגוריה:משפחת שטמפפר
קטגוריה:אנשי היישוב ילידי הארץ
קטגוריה:אלופי-משנה בצה"ל
קטגוריה:מפקדי תותחנים פיקוד המרכז
קטגוריה:ישראלים שנולדו ב-1924
קטגוריה:ישראלים שנפטרו ב-2024
קטגוריה:חיילי חיל התותחנים במלחמת סיני
קטגוריה:מפקדי חטיבות במלחמת ששת הימים
קטגוריה:חיילי חיל התותחנים במלחמת ששת הימים
קטגוריה:חיילי חיל התותחנים במלחמת העצמאות
ואסילה

ואסילה (אנגלית: Wasilla) היא העיר הגדולה ביותר במחוז מאטאנסוקה-סאסיטנה במדינת אלסקה שבארצות הברית. זו העיר השישית בגודלה באלסקה ונמצאת בדרום-מרכז המדינה. ואסילה נחשבת לחלק מאזור המטרופולין של אנקורג'. על פי מפקד האוכלוסין של ארצות הברית לשנת 2020, מונה אוכלוסיית העיר כ-9,054 תושבים.

ואסילה צברה תשומת לב בינלאומית כאשר שרה פיילין, שהייתה בעברה ראש העיר של ואסילה ומושלת אלסקה ונבחרה על ידי ג'ון מקיין להיות סגניתו במסע הבחירות לנשיאות ארצות הברית 2008.

==היסטוריה==
בתקופת עידן הקרח האחרונה של לפני 26,500 עד 10,000 שנים, חצי הכדור הצפוני היה מכוסה בקרח. בעבר נמצאו עדויות לכך שהאדם הקדמון עבר באזורים אלו. אזור זה יושב לראשונה על ידי ילידי אלסקה שניצלו את האדמות הפוריות ואת אפשרויות הדיג באזור. משנת 1741, אלסקה נכבשה והייתה שייכת לרוסים עד אשר האמריקאים רכשו את אלסקה בשנת 1867. בשנת 1974 נוסדה העיר ואסילה.

בשנת 2016 נפתח מרכז יהודי בעיר ואסילה על ידי שליח חב"ד הרב מנחם מענדל גרינברג.

==גאוגרפיה==
על פי לשכת מפקד האוכלוסין של ארצות הברית, שטחה הכולל של העיר הוא 32.2 קמ"ר, אשר מתוכם 30.4 קמ"ר אדמה ו-1.8 קמ"ר מים. העיר נמצאת 104 מטרים מעל פני הים. ואסילה נמצאת 69.2 ק"מ צפון-מזרחית מהעיר הגדולה במדינת אלסקה, אנקורג'. כמעט שליש מתושבי ואסילה נוסעים כ-40 דקות אל מקום עבודתם באנקורג' כל יום.

===אקלים===
האקלים בוואסילה דומה לזה שבאנקורג', אך בשעות אור היום מזג האוויר מעט יותר חמים. בממוצע, במהלך השנה כולה, יש 30–31 ימים בטמפרטורה של 18− °C לעומת 37–38 ימים של 21 °C ו-1.4 ימים של 27 °C. כמות המשקעים הממוצעת השנתית היא 430 מ"מ וממוצע של 132 ס"מ של שלג יורד בשנה.

==אוכלוסין==
על פי מפקד האוכלוסין של שנת 2000 בארצות הברית, היו בעיר 5,469 תושבים, 1,979 משקי בית ו-1,361 משפחות. צפיפות האוכלוסייה הייתה 180.2 נפש לקמ"ר. היו 2,119 יחידות דיור בצפיפות ממוצעת של 69.8 דירות לקמ"ר. 85.5% מתושבי העיר הם לבנים, 0.6% שחורים או אפרו אמריקאים, 5.3% אינדיאנים, 1.3% אסיאתים, 1.3% מגזע אחר ו-5.9% משני גזעים או יותר.

ההכנסה החציונית למשק בית בעיר הייתה $48,226, ההכנסה החציונית למשפחה הייתה $53,792. ההכנסה החציונית של גברים הייתה $41,332 לעומת $29,119 לנשים. ההכנסה לנפש בעיר הייתה $21,127. בערך 5.7% משפחות ו-9.6% מהאוכלוסייה היו מתחת לקו העוני, מתוכם 12.6% מתחת לגיל 18 ו-9.7% מגיל 65 ומעלה. עיריית ואסילה, אוגוסט 2008

==קישורים חיצוניים==

* 
* [http://www.cityofWasilla.com/ אתר האינטרנט של ואסילה]

קטגוריה:אלסקה: ערים
קטגוריה:יישובים שהוקמו ב-1974
עומק אופטי (אסטרופיזיקה)

עומק אופטי (אנגלית: Optical depth) באסטרופיזיקה הוא גודל פיזיקלי חסר ממדים המתאר את הפיזורים והבליעות שעוברת קרינה בעת מעבר דרך תווך. בהכללה ניתן לראות זאת כרמת השקיפות של תווך. כאשר קרינה אלקטרומגנטית או קרינת חלקיקים עוברת דרך תווך, חלק מהפוטונים או החלקיקים נבלעים או מפוזרים בתווך, בזמן שאחרים עוברים דרכו. כך שטף הקרינה מונחת על ידי מעבר בחומר. עומק אופטי הוא מדד למספר הפיזורים והבליעות שעוברת הקרינה, כלומר מדד לעוצמת ההנחתה של הקרינה.

לרוב מגדירים עומק אופטי לגרמי שמים גזיים כמו כוכבים או ענקי גזים. עומק אופטי תלוי בספיגות של החומר ממנו מורכב הגרם והקשר בין עומק פיזי (המסומן לרוב באות z) לבין עומק אופטי (המסומן לרוב באות <math>\tau</math>) יכול לעזור בתיאור של המבנה הפנימי של הגרם.
==הגדרה מדויקת==
עומק אופטי מוגדר כאינטגרל באופן הבא:

:<math>\tau \equiv \int \kappa \rho dr = \int \sigma n dr </math>
כאשר:
* <math>\kappa</math> -אטימות (או "מקדם ההנחתה")
* <math>\rho</math> - צפיפות החומר
* <math>\sigma</math> - חתך פעולה לפיזור 
* n -מספר החלקיקים המפוזרים ליחידת נפח
שתי ההגדרות האינטגרליות למעשה שקולות, מכיוון שמהלך חופשי ממוצע באסטרופיזיקה מוגדר על ידי:
:<math>\ell = (n\sigma)^{-1}=( \kappa \rho)^{-1} </math>

כאמור, עומק אופטי נותן עומדן לרמת ההנחתה של הקרינה במעברה בתווך. עוצמת הקרינה ("ראדיאנס") כתלות במרחק המעבר בחומר קטנה מעריכית:
:<math>I=I_0 e^{-\tau}</math>
אם מניחים תווך אחיד מבחינה אופטית לאורך התקדמות האלומה, ניתן לנוון את האינטגרל למכפלה:
:<math>I=I_0 e^{-\kappa\ell}</math>

==קירוב אדינגטון ועומק הפוטוספירה==
על מנת להגדיר את הגבול בין הפוטוספירה לבין הכרומוספירה, הוחלט על ידי קירוב, להגדיר גבול זה כמקום בו <math>\tau=\frac{2}{3}</math>. הקירוב, שנוסח על ידי ארתור אדינגטון לוקח בחשבון הימצאות של יוני מימן <math>H^-</math> באטמוספירת הכוכב והוא אינו תלוי באורך גל של הקרינה. במקרה כזה מתקיים הקשר הבא:
:<math>T^4 = \frac{3}{4}T_e^4\left(\tau + \frac{2}{3}\right)</math> 
כאשר T זו טמפרטורה ו<math>T_e</math> טמפרטורה אפקטיבית, כלומר טמפרטורה המתאימה לקרינת גוף שחור. 

כך לפי הגדרה זו, מתקיים שבפוטוספירה, בעומק האופטי של <math>\tau=\frac{2}{3}</math>, טמפרטורה של הפוטוספירה שווה לטמפרטורה האפקטיבית של הכוכב. במקרה כזה, פוטוספירה מוגדרת בשכבה דקה בה כל פוטון יעבור פיזור בודד או פחות לפי יציאתו מהכוכב.

==קישורים חיצוניים==
* 

==הערות שוליים==

קטגוריה:אסטרופיזיקה
רוני מרום

רוני מרום (נולד ב-25 באוגוסט 1966) הוא פוליטיקאי ישראלי ששימש ראש המועצה המקומית מצפה רמון. שירת בצה"ל כקצין בדרגת אלוף-משנה ופיקד על עוצבת אשדות ועל מערך החימוש המדויק היבשתי - עוצבת קלע דוד בחיל התותחנים.

== ביוגרפיה ==
מרום נולד באילת, בנם של אלכס וסילבי מרציאנו. בגיל שש עבר עם משפחתו למושב תלמי אליהו ולמד בפנימייה הצבאית לפיקוד בתל אביב (מחזור ט"ז). ב-1984 התגייס לצה"ל והתנדב לשרת ביחידת מורן. לאחר מכן פיקד על יחידת מיתר, הדריך בקורס מפקדי פלוגות ושימש כראש מחלקת בקרה ומעקב של צה"ל. בשנים 2005 עד 2008 פיקד על עוצבת קלע דוד.

לאחר שחרורו נטע כרם זיתים באזור מצפה רמון, עמד בראש קבוצה שהקימה בית הספר לחינוך דמוקרטי - "רותם" ויזם את המכינה לבוגרי צבא "אפיקים בנגב". 

ב-2013 התמודד בבחירות לראשות המועצה המקומית מצפה רמון וניצח את ראש המועצה המכהנת, פלורה שושן, כשזכה במעל ל-63% מקולות הבוחרים.

בבחירות לרשויות המקומיות ב-2018, התמודד על כהונה שנייה מול פלורה שושן וניצח שוב עם מעל 61% מקולות הבוחרים.

לקראת הבחירות ב-2023, הודיע כי לא יתמודד על כהונה שלישית. 

==השכלה וחיים אישיים==
מרום נשוי ואב לתאומים. הוא בעל תואר ראשון במזרחנות מאוניברסיטת תל אביב, בוגר המכללה לביטחון לאומי ותואר שני במדע המדינה מאוניברסיטת חיפה. בעל חגורה שחורה בקראטה (קיוקושינקאי) ואיש ברזל. 

==קישורים חיצוניים==

*
*
* [https://www.midbar.org/ראיון-עם-רוני-מרום/ ריאיון עם רוני מרום יולי 2020] (דעת מדבר - הנגשת ידע מהמדבר)

מאמריו:
* 

==הערות שוליים==

קטגוריה:תלמי אליהו: אישים
קטגוריה:בוגרי הפנימייה הצבאית לפיקוד תל אביב
קטגוריה:בוגרי אוניברסיטת תל אביב
קטגוריה:מפקדי יחידת מיתר
קטגוריה:מפקדי עוצבת אשדות
קטגוריה:מפקדי עוצבת קלע דוד
קטגוריה:ראשי מועצת מצפה רמון
קטגוריה:אלופי-משנה בצה"ל
קטגוריה:קציני צה"ל בכירים בראשות רשויות מקומיות בישראל
קטגוריה:ישראלים שנולדו ב-1966
אדואר שטון

אדואר פייר לאו שָטוֹן (בצרפתית: Édouard Pierre Léon Chatton; 11 באוקטובר 1883 – 23 באפריל 1947)<ref>Jean-Jacques Amigo, « Chatton (Édouard, Pierre, Léon) », in Nouveau Dictionnaire de biographies roussillonnaises, vol. 3 Sciences de la Vie et de la Terre, Perpignan, Publications de l'olivier, 2017, 915 p. ()</ref> היה ביולוג ימי צרפתי שתיאר לראשונה את ההבדל בין המערכות האיקריוטיות והפרוקריוטיות של ארגון התא. שטון טבע את המושגים במאמרו משנת 1925, "Pansporella perplex: Reflections on the Biology and Phylogeny of the Protozoa".
== חייו ==
שטון, יליד רומו, פריבור, התעניין בתחילה בפרוטוזאות אנושיות פתוגניות שונות, ממשפחת הנבגוניות וה-Trypanosomatids. מאוחר יותר הוא הרחיב את מחקריו ובחן גם פרוטיסטים ימיים, ובכך תרם לתיאור פרוטיסטים dinoflagellate.

במכון פסטר בו עבד בין השנים 1907–1919, פגש שטון את אנדרה מישל לווף, לימים זוכה פרס נובל לפיזיולוגיה או רפואה, והפך להיות מורו. שני המדענים נותרו קרובים עד למותו של שטון בבניו סִיר-מֵר, הפירנאים המזרחיים בשנת 1947.

Chromidina chattoni, מין הקרוי על שמו של אדואר שטון

== קישורים חיצוניים ==
* [https://web.archive.org/web/20070916020902/http://www.pasteur.fr/infosci/archives/cht0.html חייו של שטון לפי ציר-זמן], באתר מכון פסטר

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מיקרוביולוגים צרפתים
קטגוריה:זואולוגים צרפתים
קטגוריה:ביולוגים ימיים
קטגוריה:צרפתים שנולדו ב-1883
קטגוריה:צרפתים שנפטרו ב-1947
לאס קרוסס

לאס קרוסס (באנגלית: Las Cruces) היא בירת מחוז דוניה אנה במדינת ניו מקסיקו בארצות הברית. בעיר מתגוררים כ-100,000 תושבים (נכון ל-2011) והיא השנייה בגודלה במדינה, אחרי אלבקרקי. במטרופולין שלה מתגוררים כ-215,000 תושבים.

==היסטוריה==
לפי בואם של הספרדים לאזור במקום ישבו בני שבט האפאצ'י. הספרדים הגיעו למקום בסוף המאה ה-16 והוא נהיה חלק ממלכות המשנה של ספרד החדשה. ב-1821 מקסיקו קיבלה את עצמאותה והאזור עבר לשליטתה. השם לאס קרוסס (מילולית: "הצלבים") ניתן לאזור במהלך תקופת השלטון הספרדי או המקסיקני, והמקור שלו לא ברור.

לאחר מלחמת ארצות הברית–מקסיקו שהסתיימה ב-1848 נחתם הסכם גואדלופה אידלגו לפיו הועבר האזור לארצות הברית. כעבור שנה הוקמה ההתיישבות לאס קרוסס. ב-1907 לאס קרוסס קיבלה מעמד של עיירה.

==חינוך==
בלאס קרוסס נמצאת אוניברסיטת המדינה של ניו מקסיקו, האוניברסיטה הוותיקה ביותר בניו מקסיקו ואחת הגדולות בה.

==תחבורה==
בקרבת העיר שוכן נמל התעופה הבינלאומי לאס קרוסס, אך הוא לא מציע טיסות מסחריות מאז 2005 והוא משמש בעיקר לתעופה כללית. תושבי העיר יכולים להשתמש בנמל התעופה הבינלאומי אל פאסו, המשרת את העיר הקרובה אל פאסו במדינת טקסס.

בעיר עוברים הכבישים הבין-מדינתיים 10, המקשר בין פלורידה וקליפורניה, ו-25, שמתחיל בלאס קרוסס וממשיך צפונה עד לוויומינג.

==ערים תאומות==
* 
* 

==קישורים חיצוניים==

* 
* 

קטגוריה:ניו מקסיקו: ערים
קטגוריה:ריו גראנדה
קטגוריה:יישובים שהוקמו ב-1849
מבצע מירון

מבצע מירון היה מבצע סריקות שנערך בגזרת החרמון בימים 23-22 ביוני 1967 במטרה לאתר ישראלי שנחטף ללבנון מאזור חוות שבעא.

==תיאור האירוע==

ב-21 ביוני 1967 יצאו שני אזרחים חובבי טבע מבית ספר שדה שבהר מירון לאסוף דוגמאות של צמחים בפתחת נחל שיאון (ואדי עַסַל). בעודם מסיירים בנחל פתחו רועים לבנוניים באש אוטומטית לעברם. השניים ניסו להימלט, אך רק אחד מהם הצליח להיחלץ ולדווח למשטרה על התקרית. השני, יחיאל מדור-חיים, נעדר. 
ב-22 ביוני בשעה 18:00 הורה אג"ם פיקוד הצפון לחטיבת גולני לצאת ל'מבצע מירון' - סריקת כל המזרעות (חוות חקלאיות) ומשכנות הרועים שעל מורדות החרמון משני צידי ואדי עַסַל.

אזור זה אומנם נכלל בהתאם להסכם הפסקת האש בתוך השטח שבשליטת צה"ל, אך מעולם לא נסרק. בשעה 21:00 התכנסה קבוצת פקודות בגדוד 13, ועליו הוטלה המשימה. למילוי המשימה הוקצו לגדוד מחלקה מסיירת גולני ומסוק תובֶלֶת סער סיקורסקי S-58 שינחת בקֻנֵיטְרַה באור ראשון, וכן יימצא מטוס קל לקישור ולממסר בשדה הנחיתה בקֻנֵיטְרַה. הגדוד התארגן בחמישה כוחות סריקה, ולכל אחד מהם נקבע אזור סריקה. כמו כן היה כוח עתודה גדודי בפיקוד המג"ד, ומניינם של כל הלוחמים עמד על 160. 

בשעה 02:00 במשוער הגיעו כוחות הגדוד לכפר הדרוזי עֵין קֻנִיֶה. לאחר תדריך קצר שנתנו המפקדים ללוחמים הם החלו לטפס המעלה ההר. פלוגה ד' בפיקודו של סרן יעקב בז'ה, פשטה על כפר קטן בשם מַזְרַעַת גַ'בֶּל סִירִי. בדרכה לשם עברה דרך הכפר הנטוש ג'וּבַּתַּה אֶ-זֵית (כיום נווה אטי"ב) וממנו ירדה בשביל סלול, חצתה את נחל ג'וּבַּתַּה, והמשיכה לנוע בשביל המוביל לבִּרְכֶּת חַפוּר. ממנה פילסה דרכה מערבה כשלוש שעות במורדות התלולים והמכוסים בצמחייה סבוכה מאוד ובסלעים משוננים. מעט לפני עלות השחר הגיעה לקרבת היעד, שהתברר שהיה נטוש. לאחר התארגנות קצרה המשיכה הפלוגה לסרוק לאור היום את שלוחת סירין שעליה נמצאה, עד שהגיעה לערוצו העמוק של ואדי עַסַל. לאחר ירידה במדרון התלול הגיעה הפלוגה לערוץ הנחל שהייתה בו זרימה די חזקה של מים צלולים וקרים, והלוחמים יכלו לשטוף את פניהם ולהרוות את צימאונם ממימיו. 

בו בזמן סרקו עוד ארבעה כוחות את החוּרבות (ח'ירבות) שעל גדתו המערבית של הוואדי. צלפי 'המחלקה המיוחדת' של הפלוגה המסייעת ירו ירי מונע לעבר בתים חשודים. במהלך הבוקר נסרקו כל ה'מזרעות' והחורבות בכללן: חַ'לֶת אֶל-עַ'זַלֶה, מַזְרַעַת קַפְוַה, מַזְרַעַת זֵבְּדִין, פַשְׁכּוּל, רַמְתַא וגַ'בֶּל רוּאוּס, שלימים נקרא הר דב. במהלך הסריקות נפתחה אש לעבר תושב חַ'לֶת אֶל-עַ'זַלֶה שניסה להימלט, והוא נהרג. כל התושבים שנמצאו בחורבות נחקרו, עשרה בתים פוצצו לוחמי הסיירת שהונחתו ממסוק סיקורסקי S-58. שישה תושבי מַזְרַעַת זֵבְּדִין נעצרו לחקירה. רוב תושבי ה'מזרעות', רועים לבנונים מהכפרים הלבנוניים שַׁבְּעַה ושׁוּבַּא, נמלטו לכפריהם. הנעדר לא נמצא. לאחר שכוחות הגדוד סיימו לסרוק את הערוץ שבמעלה הנחל, הם ירדו לעבר פתחת הנחל, סמוך לקיבוץ דן, שאליו הגיעו בשעות אחר-הצהריים. ארבעה ימים לאחר מכן הודיע ארגון הצלב האדום למשרד החוץ שנמצא בידם שבוי ישראלי בשם יחיאל מדור-חיים.

==לקריאה נוספת==
* משה גבעתי, הישרדות בספטמבר - לקחים מבצעיים ממלחמות ישראל. רעות: הוצאת 'רעות', תשע"ג-2013, עמ' 58-56.

מירון
קטגוריה:1967 בישראל
קטגוריה:החרמון
טאיג'ונג

טאיג'ונג (במנדרינית תקנית: 臺中市) היא עיר ורשות מקומית מיוחדת בטאיוואן במרכז האי טאיוואן. על פי מפקד האוכלוסין משנת 2020 אוכלוסייתה מנתה כ-3.03 מיליון תושבים, מה שהופך אותה לעיר השנייה בגודלה בטאיוואן (אחרי ניו טאיפיי).

==היסטוריה==
עוד לפני בואם של הסינים במאות ה-16 וה-17 לאזור היו בו התיישבויות ילידיות.

ב-1682 שושלת צ'ינג השתלטה על האזור. ב-1705 טאיג'ונג נוסדה תחת השם דאדון (大墩). ב-1721 נבנה בקרבתה מוצב צבאי.

ב-1885 נוצר באי מחוז טאיוואן אשר חולק לשלוש נציבויות. דאדון הפכה לבירת נציבות טאיוואן. בתחילה דאדון הייתה גם בירת המחוז, אך כעבור זמן קצר הבירה הועברה לטאיפיי.

ב-1895 נחתם הסכם שימונוסקי שסיים את מלחמת סין–יפן הראשונה. במסגרת ההסכם האי טאיוואן הועבר לשליטת יפן. כשהיפנים הגיעו לאי הם שינו את שמה של דאדון לשם הנוכחי, או בהגייתו היפנית "טאיצ'ו". היפנים השקיעו רבות באזור העיר בניסיון להפוך אותה לעיר המודרנית הראשונה בטאיוואן. ב-1917 נבנתה תחנת רכבת בקרבת טאיצ'ו וב-1920 היא קיבלה מהיפנים מעמד רשמי של עיר.

ההשקעה היפנית ירדה לטמיון עם העברת המשאבים לצורך מאמצי המלחמה של יפן במלחמת סין–יפן השנייה שהתחוללה בין 1937 ו-1945. עם סיום המלחמה, טאיוואן חזרה לשליטת סין.

ב-2010 העיר טאיג'ונג אוחדה עם מחוז טאיג'ונג לכדי רשות מקומית מיוחדת.

==ממשל==
הנפות של הרשות המקומית המיוחדת של טאיג'ונג
מבחינה מנהלית הרשות המקומית המיוחדת של טאינאן מחולקת ל-29 נפות (בסינית: 區) אשר כל אחת מהן מחולקת לתת-נפות עירוניות (בסינית: 里). הנפה שִׂיטוּן (西屯區) היא המרכז השלטוני של הרשות המקומית המיוחדת.

==כלכלה==
כלכלת טאיג'ונג מסתמכת בעיקר על תעשייה וברחבי הרשות המקומית נמצאים מספר פארקים תעשייתיים גדולים.

בנפת ווצ'י (梧棲區) במערב הרשות המקומית נמצא נמל טאיג'ונג, שהוא אחד הגדולים בטאיוואן.

==חינוך==
בטאיג'ונג נמצאות מספר אוניברסיטאות, בהן אוניברסיטת טאיג'ונג הלאומית למדע וטכנולוגיה, האוניברסיטה הלאומית ג'ונגשינג (國立中興大學), אוניברסיטת פנגג'יה (逢甲大學) ואוניברסיטת דונגהאי (東海大學).

==תחבורה==
את העיר משרת נמל התעופה טאיג'ונג, שנמצא במרחק של כ-20 קילומטרים ממרכז העיר. הנמל מציע טיסות ליעדים בטאיוואן ובשאר מזרח אסיה.

בטאיג'ונג עוברים מספר קווי רכבת שמקשרים את הרשות לערים הצפוניות והדרומיות לאורך החוף המערבי של האי טאיוואן.

==ערים תאומות==
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:טאיוואן: ערים
צמחונות אקולוגית

עיזים בצ'ילה. רעיית יתר היא אחת הסיבות העיקריות למדבור]]
גז החממה פחמן דו-חמצני לפי תזונה - מדרגות דיזנגוף סנטר.]]
צמחונות אקולוגית היא צמחונות או טבעונות שנובעות מהאמונה כי צריכת מוצרים מהחי, במיוחד כאלו שיוצרו בחקלאות תעשייתית, היא לא בת-קיימא. הדאגות העיקריות בנוגע לצריכה של מוצרים מהחי נוגעות לזיהום והשימוש במשאבים כגון דלק, מים ושטח. 

==השפעה סביבתית של צריכת בשר==

מונוקולטורה היא הפרקטיקה של גידול זן אחד בלבד של מזון בכמויות גדולות, כגון תירס או בקר הבית. מונוקולטורה נהוגה לעיתים קרובות בחקלאות תעשייתית, שפוגענית יותר כלפי הסביבה מאשר פרקטיקות חקלאיות אחרות כגון חקלאות אורגנית, פרמקלצ'ר, פסטורליות או חקלאות בעל.

על-פי דוח משנת 2006 של ארגון המזון והחקלאות, חקלאות תעשייתית תורמת ב"מידה מסיבית" לשינוי אקלים, זיהום אוויר, ירידה באיכות הקרקע, בזבוז אנרגיה, בירוא יערות והרס המגוון הביולוגי. דוחו של ארגון המזון והחקלאות מעריך כי משק החי (כולל חיות עבודה, עור, צמר, חלב, ביצים ודשן בנוסף לבשר) גורם לכ-18% מפליטת גזי החממה. 
ההערכה מבוססת על ניתוח מחזר-חיים, כולל יצור מזול להאכלה, שימוש משתנה באדמה ועוד, והשתמש בפוטניצאל חימום גלובאלי של 23 למתאן ו-296 לחמצן דו-חנקני. ישנם מקורות אשר לא מסכימים עם ההערכה של 18%; לדוגמה, הדו"ח של ארגון המזון והחקלאות מעריך כי 37% אחוזים מכלל פליטת המתאן לאטמוספירה מבוצעת בידי משק החי, בעוד דו"ח של נאס"א מעריך כי 30%.

השפעה משמעותית נוספת של צריכת מוצרים מהחי היא על הרס הקרקע ומדבור. חלק משמעותי מגידול המזון בעולם משמש להאכלת בעלי חיים. מאחר ש30% מאדמת כדור-הארץ מוקדשת למשק החי, יש צורך בקיצוץ משמעותי כדי לעמוד בגידול האוכלוסין. דו"ח של האו"ם משנת 2010 מסביר כי ההעדפות התזונתיות של המערב לבשר בן לא בנות-קיימא בעקבות העלייה באוכלוסייה. עד 2050 צפויה צריכת הבשר להכפיל את עצמה; צריכת בשר עולה בצורה עקבית במדינות כגון סין, שבעבר נהלו דיאטות יותר בנות-קיימא ומבוססות על צמחים. בקר הבית הוא סיבה מוכרת לסחיפה בעקבות רעיית יתר.

==ההיבט הכלכלי מהפן הסביבתי==
[[דיר חזירים טיפוסי]]
טבעונות וצמחונות אקולוגית יכולות להיות מושוות לצמחונות כלכלית; אדם שמוגדר כצמחוני מתאמי כלכלה הוא אדם שצמחוני מתוך צורך או מתוך חיים פשוטים. אדם שכזה יכול לבסס את אמונתו על תפיסה פילוסופית שצריכה של מוצרים מהחי היא לא יציבה כלכלית או שהימנעות ממוצרים מהחי יכולה לשפר את בריאות הציבור.

צמחונות אקולוגית קוראת להורדה בצריכת הבשר במדינות המפותחות, בעיקר בארצות הברית. לפי קרן האוכלוסייה של האו"ם "כל אזרח אמריקאי צורך בממוצע 260 פאונד (117 קילוגרם) בשר בשנה, הכי הרבה מכל מדינות העולם. מספר זה הוא בערך 1.5 יותר משל העולם התעשייתי, פי שלושה יותר מהממוצע של מזרח אסיה, ופי 40 משל הממוצע בבנגלדש", בנוסף לכך טוענת קרן האוכלוסייה של האו"ם כי "טביעת הרגל האקולוגית של אדם ממדינה מפותחת גבוהה פי שישה משל אחד ממדינה מתפתחת"

== ראו גם ==
* צלו הארוך של משק החי
* יום שני ללא בשר

==קישורים חיצוניים==

* [http://magazine.isees.org.il/ArticlePage.aspx?ArticleId=559 בין המקומי לעולמי - חשבונאות סביבתית של מערכת אספקת הבשר הישראלית]

* מיקי חיימוביץ', [https://youtu.be/SbGwecBk00o בואו נדבר על הפרה שבחדר], אוניברסיטת תל אביב, 23 באפריל 2023

==הערות שוליים==

קטגוריה:צמחונות
קטגוריה:טבעונות
קטגוריה:שמירת הסביבה
ג'וניצ'ירו טניזאקי

ג'וניצ'ירו טניזאקי או ג'וּנְאִיצ'ירו טניזַאקי (ביפנית: 谷崎 潤一郎, באותיות לטיניות Jun'ichirō Tanizaki, 24 ביולי 1886 – 30 ביולי 1965) היה סופר יפני, אחד הסופרים הגדולים של הספרות היפנית המודרנית, הרומנים שלו נמנים עם הפופולרים ביותר בארצו. רבים מספריו מתארים עולם של מיניות ותשוקות ארוטיות הרסניות, אחרים, משקפים בצורה מעודנת את דינמיקת חיי המשפחה בהקשר השינויים המהירים שעברה החברה היפנית במאה ה-20. לעיתים קרובות ברקע לסיפוריו עומד החיפוש אחרי זהות תרבותית תוך כדי חפיפת המודלים התרבותיים המערבי והמסורתי היפני.
חייו התנהלו במשך שלוש תקופות מתולדות יפן המודרנית (מייג'י, טאישו, ושואווה). טניזאקי נרשם לחוג הספרות של האוניברסיטה הקיסרית בטוקיו, אך בשנת 1910 ויתר על לימודיו הפורמליים כדי להקדיש את עצמו לכתיבה.
בין השאר הוא תרגם ליפנית מודרנית את הרומן הקלאסי "מעשה גנז'י" שנכתב על ידי הסופרת מורסקי שיקיבו
בתחילת המאה ה-11.
הרומן הארוך שלו "Sasameyuki" (שלג קל) (1948) שתורגם לשפות זרות תחת הכותרת "האחיות מקיוקה", נכתב לפני ואחרי מלחמת העולם השנייה ומספר את חייה של משפחה בורגנית באוסקה דרך דמויותיהן של ארבע אחיות.
בשנת 1956 פרסם טניזאקי את הרומן "המפתח" אודות בני זוג המתכתבים ביומנים אותם משאירים פתוחים לקריאה הדדית.

==פרסים ואותות כבוד==
* 1947 פרס מייניצ'י לתרבות - עבור הרומן "Sasameyuki",(שלג קל, ידוע כ"האחיות מקיוקה")
* 1949 פרס אסאהי עבור "Sasameyuki"
* 1964 נבחר לחבר לשם כבוד של האקדמיה האמריקנית לאמנויות ולספרות

==הנצחה==
*1965 - בית ההוצאה לאור צ'ואו קורונשה הקימה את הפרס טניזאקי, אחד הפרסים החשובים של יפן לספרות. הוא מוענק כל שנה עבור יצירות של ספרות יפה או תיאטרון

==ספרים==
===רומנים, סיפורים===
*刺青 Shisei („הקעקוע”), 1910
* Chijin no ai 痴人の愛 "אהבה של משוגע” או "נעמי"), 1924
* Tade kuu mushi 蓼喰う蟲 („יש המעדיפים סרפדים”), 1928
* Momoku monogatari („סיפורו של עיוור”), 1931
* Manji ( מנג'י - (הסבטיקה הבודהיסטית) - 1931
* 猫と庄造と二人のおんな Neko to Shozo to futari no onna („חתול, גבר ושתי נשים”), 1936
* 細雪 Sasameyuki („שלג קל”, ידוע בתרגומים כ"אחיות מקיוקה"), 1943–1948
* 鍵 Kagi („המפתח”), 1956
* Yume no ukihashi („הגשר השט של החלומות”), 1959
* 瘋癲老人日記 Futen rojin nikki („יומנו של זקן משוגע”), 1962 etc.

===מסות===
*1934 - In’ei raisan -陰翳礼讃 (בשבח הצללים), מסה על האסתטיקה היפנית
*Bunsho tokuhon 1935 - („על הסגנון”),

==תרגומים לעברית==
* ג'ונאיצ'ירו טניזקי - יש המעדיפים סרפדים - (,הוצאת מודן, 2009),תרגמה ענת קופר, עם אחרית דבר של ד"ר מיכל דליות-בול
*ג'ונאיצ'ירו טניזקי - המפתח - בתרגומו של דורון ב. כהן
*"ג'ונאיצ'ירו טניזקי -בשבח הצללים" (2013, הוצאת אסיה) בתרגומו של דורון ב. כהן

==קישורים חיצוניים==

* 
* 
* 
* 
* יפעת פלד, "[https://maala.co.il/%d7%90%d7%95%d7%9e%d7%a0%d7%95%d7%aa-%d7%90%d7%95-%d7%a0%d7%9e%d7%95%d7%aa/ אומנות או נמות]"[https://maala.co.il/%d7%90%d7%95%d7%9e%d7%a0%d7%95%d7%aa-%d7%90%d7%95-%d7%a0%d7%9e%d7%95%d7%aa/ ,] באתר "[https://maala.co.il/ מעלה]", דצמבר 2023 על "הקעקוע ועוד סיפורים אפלים מיפן"

קטגוריה:סופרים יפנים
קטגוריה:חברי האקדמיה האמריקאית לאמנויות ולספרות
קטגוריה:יפנים שנולדו ב-1886
קטגוריה:יפנים שנפטרו ב-1965
קטגוריה:מקבלי עיטור מסדר התרבות
ממלכת סרביה

ממלכת סרביה (בסרבית קירילית Краљевина Србија, או ממלכת סרביה השלישית) היה שמה הרשמי של המדינה הסרבית בין 1882 ל-1918 עת הייתה מונרכיה חוקתית. ראשיתה של הישות הסרבית בהקמת נסיכות סרביה שנולדה מתוך מרד בשלטון העות'מאני ובהמשך בהכרזה על ממלכה עצמאית. מרבית שנותיה של סרביה אופיינו במאבק אלים וממושך על כס השלטון בין בית אוברנוביץ' לבין בית קָרָאג'וֹרְגֶ'בִיץ' שהוכרע לטובת בית קראג'ורג'ביץ. לאחר הקמת הממלכה חתרו הסרבים להגמוניה אזורית בבלקן, עניין שהוביל לעימות מול שכנתם בולגריה שחתרה למעמד דומה.

== רקע ==
נסיכות סרביה הוקמה בעקבות המהפכה הסרבית שנמשכה בין השנים 1804-1817, למרות דיכוי אכזרי שנערך כנקמה על ידי הרשויות העות'מאניות, הצליח לבסוף מילוש אוברנוביץ' לשחרר את סרביה לאחר מאות שנים של שלטון עות'מאני.

בתחילה כללה הנסיכות רק את השטח של סנג'ק סמדרבו, אך בשנים 1831-1833 התרחבה הנסיכות למזרח, לדרום ולמערב. בשנת 1867 עזב צבא האימפריה העות'מאנית את הנסיכות, תוך הבטחת עצמאותה בפועל. בשנת 1878 סרביה התרחבה לדרום-מזרח, וזכתה להכרה בינלאומית מלאה בקונגרס ברלין.

==ממלכת סרביה ==

ב-6 במרץ 1882 הכריז הנסיך מילאן הרביעי על סרביה כממלכה ועל עצמו כמלך מילאן הראשון. ב-1885 הכריזה סרביה מלחמה על נסיכות בולגריה. הסרבים שציפו לניצחון מהיר הוכו במהלך מלחמת בולגריה-סרביה, עניין שהוביל לפגיעה קשה במעמדו של המלך ולתהליך אשר בסיומו ויתר על כסאו לטובת בנו אלכסנדר הראשון. ב-1903 נרצחו אלכסנדר ורעייתו במהלך הפיכה צבאית ובית אוברנוביץ' איבד את השליטה בסרביה. ב-1904 הוכתר פטר קאראג'ורג'ביץ' כמלך סרביה. פטר נקט במדיניות ליבראלית יותר מקודמיו בנושאי פנים ועיצב את סרביה כמונרכיה חוקתית. הוא פעל לכינון שיתוף פעולה אזורי, תוך נקיטת קו פרו רוסי. שיתוף פעולה זה הוביל לכינון הליגה הבלקנית ולפריצת מלחמת הבלקן הראשונה במהלכה הוכתה האימפריה העות'מאנית. הבולגרים תקפו את בעלי בריתם לליגה הבלקנית ובמהלך מלחמת הבלקן השנייה הובסו. באוגוסט 1913 נחתם הסכם בוקרשט אשר סיים את המלחמה ובמסגרתו כמעט והוכפל שטחה של ממלכת סרביה ונוספו אליה כמיליון וחצי תושבים.

ב-1914, לאחר רצח פרנץ פרדיננד החל תהליך אשר בסיומו פלש הצבא האוסטרו-הונגרי לסרביה והחלה מלחמת העולם הראשונה. האוסטרו-הונגרים הוכו ונהדפו. ב-1915 הצטרפו הבולגרים לצד מעצמות המרכז וביחד עם הגרמנים והאוסטרו-הונגרים תקפו שוב את סרביה והכריעו אותה. המלך פטר הראשון, ממשלתו וחלק מצבאו נסוגו מהממלכה ופונו לאיי יוון. בהמשך הצטרפו הסרבים למעגל קרבות החזית המקדונית וסייעו להכרעתה לטובת מדינות ההסכמה. לאחר תום המלחמה, תבוסת הבולגרים וקריסת האימפריה האוסטרו-הונגרית, הוקמה ממלכת הסרבים, הקרואטים והסלובנים.

==קישורים חיצוניים==

* [http://lcweb2.loc.gov/cgi-bin/query/r?frd/cstdy:@field(DOCID+yu0014) Histories Of The Yugoslav Peoples To World War I], באתר ספריית הקונגרס 
* [http://lcweb2.loc.gov/cgi-bin/query/r?frd/cstdy:@field(DOCID+yu0017) The Serbs and Serbia, Vojvodina, and Montenegro], באתר ספריית הקונגרס 
* [http://lcweb2.loc.gov/cgi-bin/query/r?frd/cstdy:@field(DOCID+yu0021) The Balkan Wars and World War I], באתר ספריית הקונגרס 

*
קטגוריה:סרביה: היסטוריה
סרביה, ממלכת
קטגוריה:מדינות שהתפרקו ב-1918
הרברט אסקווית'

הרברט אסקווית (באנגלית: Herbert Asquith; 11 במרץ 1881 – 5 באוגוסט 1947) היה משורר, סופר ועורך דין אנגלי.

==ביוגרפיה==
הרברט אסקווית' היה בנו השני של הרברט הנרי אסקווית', ראש ממשלת בריטניה החל משנת 1908 ועד לשנת 1916 וקיימת נטייה לבלבל בין הבן לבין אביו. אשתו של הרברט אסקווית', סינתיה אסקווית', הייתה גם היא סופרת.

אסקווית' הושפע בכתיבתו בעיקר מתקופת שירותו ברגימנט הארטילריה המלכותי במלחמת העולם הראשונה. בין יצירותיו ניתן למנות את השירים "המתנדב" (The Volunteer) ואת "הקצין שנפל" (The Fallen Subaltern). זה האחרון הוקדש לחיילים שנפלו.

==קישורים חיצוניים==

קטגוריה:סופרים אנגלים
קטגוריה:משוררים אנגלים
קטגוריה:עורכי דין בריטים
קטגוריה:אנשי צבא בריטים במלחמת העולם הראשונה
קטגוריה:ילדי ראשי ממשלת בריטניה
קטגוריה:קצרמר סופרים
קטגוריה:בריטים שנולדו ב-1881
קטגוריה:בריטים שנפטרו ב-1947